ming030890/wiki-yue-high-quality huggingface dataset:
梁思韻

梁思韻，香港親中派政治人物兼教育界人士。

政治立場同關注嘅議題
佢係香港親中派人士，關注校園欺凌議題，曾經支持並推廣北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
區艷龍

區艷龍(AU Yim Lung, Lilianna)，香港親中派政治人兼生意人，五福創建有限公司外事公關總監。

政治立場
佢係香港親中派人士，曾經喺2015年1月去信立法會就行政長官普選辦法發表意見，反對擴大選舉委員會界別人數同選民基礎。
陳金烈

陳金烈，香港親中派政治人。

家庭
陳志灼係佢嘅細仔。
李瑞成

李瑞成，香港親中派人士。
佢有份贊助慶祝中國65週年嘅官方國慶晚會。
張閭蘅

張閭蘅（1940年—），係香港親中派生意人同政治人，張作霖第五個仔張學森嘅女，亦即係張學良侄女，長樂國際集團董事長，第十一屆全國政協委員，民建聯黨員，香港再出發大聯盟發起人之一。台灣歌手黃大煒老母。
梁偉浩

梁偉浩（1949年—），祖籍廣東佛山順德，香港民建聯黨員、商界人士（得利鐘錶製品廠有限公司董事長）。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第二）委員。
黃蘭茜

黃蘭茜（英文：Nancy Wong），廣東潮州饒平人，香港親中陣營政治人（民建聯成員）、生意人（僑福建設集團阿頭），黃週旋家族第三代成員（黃僑福嘅家姐）、香港賽馬會資深馬主。

政治立場
佢係香港親中派嘅成員，主張中港經濟融合，倡議香港同深圳發揮各自制度同彈性，促進深港岸經濟同建設。喺兩岸問題上，佢主張兩岸增加交流。

選舉經歷
喺2021年9月，佢成為香港特别行政區選舉委員會委員(港區全國政協委員)。
吳懿容

吳懿容係香港親中派商界人士，擔任億逹再生資源有限公司董事長，亦經營商用電動車生意。

政治立場
佢係香港親中派人士，曾經參與活動推廣學習貫徹三中全會。

爭議
佢曾經係環保署空氣質素指標檢討專家小組成員，但因名下公司多次入口有毒電子廢料嚟香港，引起外界嘅批評。
Converse

Converse係美國一間波鞋公司，喺20世紀早期創立，公司喺2003年7月俾Nike公司收購。

歷史
1908年，Marquis Mills Converse喺美國麻薩諸塞州用個姓Converse開咗Converse膠鞋公司（Converse Rubber Shoe Company），專整男女鞋同童裝鞋嘅鞋墊。1917年，當時發表咗All-Star籃球鞋款，憑產品本身嘅優異特性，成為歷史上最出名嘅波鞋之一。第二次世界大戰時，Converse轉做整軍用嘅鞋、衫、靴等等，之後嘅1950年代同1960年代，Converse嘅波鞋好流行，攞到高中同大學運動員嘅歡心，Converse嘅鞋係當時必備鞋。
曾卓悅

曾卓悅（Psyche Tsang Cheuk Yuet，1991年8月26號—）係前香港少女模特兒。過去做埋演員，活動模特，雜誌模特。因其性感打扮同埋身材成焦點，重拍過幾部港產片。

簡介
佢自述小學五年班時，同班上男生「初戀」，之後遭到老師棒打，搞驚個細路就咁要「分手」。 2014年初出道模特兒時，網上疑似流出佢嘅裸體模特片段遭人討論並轉發。
今天 將來

《今天 將來》係香港歌手賈曉晨嘅第1張唱片，喺2008年7月22日推出。
真心唱歌

《真心唱歌》係香港歌手高皓正嘅第1張唱片，喺2008年7月19日推出。
岩手盛岡仙鶴

岩手盛岡仙鶴（日文：いわてグルージャ盛岡）係日本一支職業足球隊，日本丙組職業足球聯賽（J3）球隊之一。球會根據地係岩手縣盛岡市，北上市，主場係盛岡南公園球技場。

史
2004年成立。2014年加入日本職業足球聯賽。
巴格達

巴格達（粵拼：baa1 gaak3 daat6，阿拉伯文：بغداد‎ ）係伊拉克首都兼巴格達省首府，人口大約577萬。巴格達喺底格里斯河流域，曾經係巴比倫文明同伊斯蘭文明嘅重要城市。
近幾年來巴格達多座出名教堂多次遭到破壞同埋其他原因令亞述人紛紛離開巴格達，移居伊拉克北部或鄰國甚至西方國家。

氣候
巴格達屬副熱帶乾燥氣候，係世界上其中一個最熱嘅城市，6月到8月，月平均氣溫最高可以去到44℃，中午最高氣溫可以去到50℃，夜晚氣溫亦好少跌到24℃樓下，天氣非常之炎熱，同埋降雨極之少，夏季多年平均降雨量幾乎係零，史上亦從未喺呢個期間記錄到超過1毫米嘅累積降雨。濕度亦低（經常細過10%）。冬季涼爽，最凍月平均氣溫接近10℃，清晨同夜晚偶然寒冷，但都好少記錄到0℃以下嘅氣溫（平均一年少過兩次）。降雨主要集中喺11月到第二年3月，年降雨量約123毫米，雨量比較多嗰時可以去到338毫米，比較少嗰時得37毫米。

管治
想知多啲：[[:巴格達嘅社區同區域一覽]]
喺國際太空站影到嘅巴格達
喺行政上，巴格達省分咗幾個區，再細分成分區。喺市政上，呢個省分咗9個市，負責當地嘅事務。不過，區域性嘅服務就由一個市長統籌同執行，佢監管各個市。省議會就負責全省嘅政策。喺2003年之前，呢啲官方嘅細分只係負責提供市政服務，冇政治功能。由2003年4月開始，美國控制嘅臨時聯盟管理局（CPA）就開始為呢啲細分創造新嘅功能。一開始主要係喺官方社區舉行鄰里議會選舉，由鄰里會議選出。CPA喺每個社區都搞咗一系列會議，解釋咩係地方政府、講解會議選舉嘅過程，仲鼓勵參與者傳播消息，叫親戚朋友鄰居嚟參加之後嘅會議。
每個社區嘅過程最後都係以一個最後會議結束，喺呢個會議度，新鄰里議會嘅候選人會自我介紹，請鄰居投佢哋一票。當全部88個（之後增加到89個）鄰里議會都建立咗之後，每個鄰里議會就會喺成員中選出代表，去參與市內9個區議會嘅其中一個。每個區議會嘅鄰里代表數量係根據個社區人口嚟定。下一步就係由9個區議會各自選出代表，去參與37人嘅巴格達市議會。呢個三層制嘅地方政府透過社區、區同市議會嘅代表，將巴格達嘅市民同中央政府連繫起嚟。同樣嘅過程亦都用嚟為巴格達省內其他城市以外嘅社區提供代表議會。喺嗰度，當地議會由20個社區（Nahia）選出，然後呢啲議會再喺成員中選出代表去參與6個區議會（Qada）。
同市內一樣，區議會之後再喺佢哋嘅成員中選出代表，去參與35人嘅巴格達區域議會。為巴格達省建立地方政府制度嘅第一步就係選舉巴格達省議會。同之前一樣，省議會嘅代表都係由低層議會嘅同儕選出，人數就按照佢哋代表嘅區域人口比例嚟定。41人嘅省議會喺2004年2月上任，一直做到2005年1月舉行全國選舉，新嘅省議會就喺嗰陣時候選出。呢個127個獨立議會嘅系統可能睇起上嚟好複雜；不過，巴格達省有大約七百萬人口。喺最低嘅層面，即係社區議會，每個議會平均代表75,000人。以下係9個區諮詢委員會（DAC）：
阿德哈米耶
卡爾赫（綠區）
卡拉達
卡迪米耶
曼蘇爾區
薩德爾城（薩烏拉）
拉希德區
魯薩法區
新巴格達（提薩尼桑）（4月9日）
呢9個區再細分成89個更細嘅社區，可能構成以上任何區嘅一部分。以下係呢啲社區嘅部分（而唔係完整列表）：
加扎利耶
阿米里耶
多拉
卡拉達
賈德里耶
希布納
扎尤納
賽迪耶
薩杜恩
舒阿拉
馬哈穆迪耶
巴布穆阿扎姆
巴亞
扎法尼耶
海伊烏爾
沙阿布
海伊賈米亞
阿德爾
哈德拉
海伊吉哈德
海伊阿梅爾
海伊奧爾
胡里耶
海達爾哈納
海伊舒爾塔
亞穆克
迪亞拉橋
阿布迪謝爾
邁丹
拉吉巴哈通
阿拉伯吉博爾
法特爾
烏貝迪
瓦沙什
瓦齊里耶
巴塔溫
超級馬利奧樂園3 華利奧樂園

超級馬利奧樂園3：華利奧樂園（日文：スーパーマリオランド3 ワリオランド；英文：Wario Land: Super Mario Land 3）係任天堂1994年1月21號喺Game Boy出嘅超級馬利奧樂園系列作品。
佢係第一隻由華利奧做主角嘅遊戲，亦係Captain Syrup（キャプテン・シロップ）同佢嘅馬仔Brown Sugar Pirates首次出場嘅遊戲。
雖然係叫「超級馬利奧樂園3」，但係馬利奧喺呢隻遊戲絕少出現。

簡介
華利奧樂園嘅故事係超級馬利奧樂園2：六個金幣（華利奧係呢隻遊戲嘅最後大佬）嘅延續。同之前嘅超級孖寶兄弟系列作品唔同，遊戲冇公主要救，而目的係令華利奧搵到越多嘅錢去買城堡，令馬利奧妒忌。另外華利奧亦可以儲「心」，儲到咁上下就可以獎隻。
成隻遊戲有40關（包埋隱藏嗰啲）。其中多個關有隱藏嘅寶箱，而嗰啲地方要用到鎖匙先至入到去。每個寶箱都有唔同嘅寶物，而寶物亦有唔同價值。

玩
華利奧嘅行動方式同馬利奧有唔同，其中之一係佢就噉掂啲敵人自己都唔會有事（掂到佢哋啲武器除外），而佢踩到敵人之後，重可以將佢哋拎起當武器用。
如果佢有10個或以上嘅錢，華利奧可以攞出一個值10個錢嘅銀仔，去開終點大門、開Check point又或者當武器用。佢掟出去嘅銀仔係可以收返。
華利奧可以攞一啲帽嚟同自己升級。噴射帽令佢可以喺個天飛一段距離、走得快啲，亦可以喺水入面用衝撞；火龍帽令佢可以噴火攻擊，就算落咗水都出到；牛角帽令佢更加大力，可以衝撞多一段距離、吊喺天花板同埋出重磧。另外，華利奧亦可以攞星星令自己變成無敵一段時間。
如果華利奧中招，就會縮細、冇帽戴同埋冇得出衝撞。喺縮細咗嘅情況下再中招就會死同埋跌晒喺嗰關搵到嘅錢。

秘技
入關卡後，禁start制，連按16吓select制，會出現一個小方格，禁住B制和方向制可左右移小方格，禁住B制和上下可改數值，最多99條命，999金幣，99個心，999時間。
同時禁AB制移到華利奧頭像，再住B制和上下可進行變身。
雞Wing

雞Wing（中文真名：陳康榮；葡文真名：Chan Hong Weng；其他藝名：Weng Chan／Chicken Wing／雞榮；1994年5月3號—）係個澳門男演員。佢先後喺利瑪竇中學傍澳門城市大學畢業，今陣係微辣文化嘅成員，（毋計老細，）乃最早加入者。[未記出處或冇根據]

爭議
於2016年10月27號，開始有人喺香港高登討論區指摘雞Wing經埃豬賣冒牌鞋；雞Wing先於2016年11月2號經面書聲稱對方誤導，再於2016年12月15號經面書道歉，不過話只係供應商畀錯徂相過渠有份嗰間網店，尐貨都係正牌嘢。
阿晶於2023年7月26號自殺身亡，此事掀起之風波迫使微辣文化傍與其關係密切者暫停、取消或押後多數渠等未開始嘅商業活動。於2023年8月18號，一段疑似帶有植入式廣告嘅影片上載徂去雞Wing嘅油管頻道，該影片、渠本人傍其疑似贊助者（之一）Insta360隨即密集恁收到批評傍投訴，嗰段影片亦喺同日變為私人。互聯網輿論大致認為，此乃微辣文化為恢復正常運作而試水溫之舉，結果失敗。
於2023年8月19號，得到網民提示嘅油管頻道“日更頻道PLUS”分析一段於2022年5月18號上載到雞Wing嘅面書戶口嘅影片，指渠可能有網絡欺凌阿晶嘅作用，同卡特、思男、佩男傍煮詞人經埃豬上載六張加徂嚎哭特效之相嘅有關。由該影片可見，雞Wing、煮詞人、大文、Alex傍阿泰笑着恁扮喊，其言談傍附帶之文字亦說明渠等正以該類圖像濾鏡來開玩笑。雞Wing等人因此受到坊間新一浪嘅抨擊。
廣州美萊醫療美容醫院

（英文：Guangzhou Mylike Cosmetic Hospital），又叫廣州美萊醫療整形醫院，係中國廣東廣州嘅一間專門負責整容嘅私人醫院，喺2006年9月成立，最初喺白雲區三元里一帶搞，2011年8月搬到而家天河區林和西橫路222號。佢既係南方醫院屬下嘅技術合作醫院，又係第一間亞太國際整形美容修復基地。

平民女仔整到好似鞏俐個樣而出名
2014年12月中旬，有位女仔向醫生透露，話想整容成好似明星鞏俐個樣噉。結果本院國際專家部向中、美、日、韓啲專家嚟建議揀微整形。結果經過差唔多1個鐘嘅精細設計同注射之後，變成同鞏俐99%似嘅樣。

中國大陸第五變性人誕生
内文：劉婷 (變性人)
喺浙江湖州嚟嘅男人——劉霆早喺2013年被診斷做變性病而按女性嘅生活方式做重喺湖州當地派出所提交變性申請重通過咗。2014年8月14號，醫院接收咗佢重做咗變性手術而變咗女仔，兼改名做劉婷，正因為呢個手術而引起中國大陸同國外媒體關注。劉婷變性手術成功後，成為中國大陸繼金星、劉炫怡、天倫兒、劉詩涵之後第五位從男變成女嘅變性人。劉婷出院半年後，喺變性成功記者會上話會發佈《我本佳人》小說同改編成電影，以及佢發明自己嘅專利口罩。

幫喺南韓整容失敗啲女仔做修復
自從中國大陸爆咗幾單去咗南韓整容失敗啲案例而引起社會關注之後，2015年3月19號，由衛計委負責搞嘅中國整形美容協會開咗「赴韓整形維權失敗案例」嘅通報會。話針對去南韓整形維權失敗啲患者，協會識喺中國大陸範圍入面，按區域搞嘅指定援助醫院而開展修復性嘅救助活動。呢間醫院嘅國際專家部由於接受過三位女仔喺南韓整容失敗情況之後，重幫佢搞返免費修復救助，重承諾會持續對喺南韓因整形失敗而毀容啲人提供修復救助。

鄭伊健出席過26城年度盛典
2015年11月30號，喺醫院搞嘅「伊見傾心 美動未萊」嘅26城年度盛典入面，男歌星鄭伊健嚟過呢度搞活動。當日重成立咗醫美新技術研究聯盟。

接待過嘅名人
鄭伊健：香港歌手。
試當真

試當真（英文：Trial & Error）係香港嘅YouTube頻道，屬於JFFT分部。2020年10月開始營運，常駐幕前成員包括游學修、許賢、蘇致豪、林家熙（Locker）、岑珈其、陳苡臻（Jessica）、倪安慈（阿慈）同埋陳穎欣。截至2021年4月25號，已經有超過23萬人訂閱。
喺2020年12月3號，佢哋上載咗一條惡搞《哪裡只得我共你》嘅MV，改成《哪裡只塞駿業里》，表達觀塘塞車情況嘅嚴重程度。
2021年4月，試當真聯同另外三個YouTube頻道熊仔頭、小薯茄、啱Channel用「四台聯播」形式合作拍片。
2022年下半年，試當真主辦選秀比賽「校花校草2022」，賽後簽咗校花校草冠軍吳伊琳同林子峰做旗下藝人。
2024年，試當真製作嘅紀錄片《公開試當真》成為佢哋第一套擺上大銀幕嘅電影，不過其中一位主角滕毅康一路缺席宣傳活動，引起猜測，最終傳媒報道滕毅康被判盜竊罪成立。

一週年紀念騷
2021年8月，試當真宣佈喺同年10月26號，搞頭一個實體演出活動「《試當真一週年現場版》（暫名）」，喺九龍灣國際展貿中心Star Hall搞，而門票亦係香港首創用類似荷蘭拍賣嘅方式去賣，由頭一日賣10,000港紙一張飛，跟住每日逐步減價，直到減到10蚊一張，先到先得。最終門票喺800蚊價位宣告賣晒，門票收入估算超過五百萬港紙。
張俊達

張俊達係香港嘅親中派商人，擔任漳州市政協常委及漳州市港區政協委員聯誼會監事長，同時係香港漳州同鄉總會永遠名譽會長。

政治立場
佢係香港親中派人士，曾經呼籲人參與設立政治篩選並大幅度削減直選議席嘅2023年香港區議會選舉。佢亦推動學習貫徹三中全會，並強調要根據黨中央嘅部署推進大灣區建設。
羅拔虎克

羅拔虎克（英文：Robert Hooke；1635年7月18號—1703年3月3號）係英國科學家，發明顯微鏡同埋頭一次提到細胞概念。佢亦提出材料彈性嘅力學定律，即係虎克定律。
拜仁慕尼黑青年隊

拜仁慕尼黑青年隊（英文：FC Bayern Munich Junior Team），係德國慕尼黑嘅一間職業足球球會，係1902年成立。
青嶼幹線

青嶼幹線（英文：Lantau Link），係香港8號幹線一部份，連接位於大嶼山同青衣島。全線都係三線雙程分隔公路。
青嶼幹線响1997年4月27號由前英國首相戴卓爾夫人、香港總督彭定康、布政司陳方安生主持開幕儀式，5月22號正式通車。
青嶼幹線係目前唯一連接大嶼山同香港其他地區嘅陸路通道，由青馬大橋（連接青衣同埋馬灣）、馬灣高架路同汲水門大橋（連接馬灣同埋大嶼山）組成。幹線全長3.5公里，分上下兩層行車。兩條橋嘅露天上層係三線雙程分隔快速公路，有蓋嘅下層就係兩條港鐵機場快綫同東涌綫嘅路軌，同埋兩條喺緊急時使用嘅單線行車道路。車速限制為每小時80公里，而下層行車道路為每小時50公里。
響正常情況下，下層行車道路唔會開放使用。只會響特別情況下，例如路段普遍吹強風，上層道路封閉等，先至會開放使用。下層行車道路並唔連接馬灣。打風期間，更會考慮全線封閉。

收費
青嶼幹線通車嗰時，啲車經荃灣區欣澳收費廣場，西行（往大嶼山方向）唔使畀錢，東行（往市區／新界方向）先至要畀錢。馬灣連接路通車之後，經荃灣區馬灣收費站，東行（往市區／新界方向）唔使畀錢，西行（往馬灣方向）先至要畀錢。
由2020年12月27號，即係屯門-赤鱲角隧道通車嗰日開始，青嶼幹線唔再係大嶼山連接市區嘅唯一道路，行青嶼幹線改成唔收錢。
池袋站

池袋站（粵拼：ci4 doi6 zaam6，日文：池袋駅）係喺日本東京都豐島區嘅一個火車站。
築地市場

築地市場係日本以前一個批發市場，喺東京都中央區築地，以水產批發最出名，1935年啟用，2018年10月6號最後一日營業，由2018年10月11號啟用嘅豐洲市場取代。
築地市場係日本楔位文，重未完成，麻煩你幫手補充內容。
衞星

衞星（Satellite），又寫做衛星，係圍住行星轉嘅天體，佢嘅運行軌道係封閉嘅圈，而唔係開口嘅雙曲線（Natural Satellite）同埋人造衞星（Man-made Satellite）兩種。單純喺技術角度嚟睇，圍住恆星轉嘅行星，甚至乎圍住銀河系中心轉嘅恒星都有可能會叫做「衞星」。不過啲人經常講嘅「衞星」係指圍住行星轉嘅天體，有時亦都可能指矮行星同埋小行星。
月亮係地球嘅衞星。太陽系、木星、土星噉，都有衞星。
中央區 (東京都)

中央區 (東京都)係日本東京嘅其中一個區。
中央區係日本嘅金融中心。日本銀行、東京證券交易所都係喺呢豎。除此之外，銀座都係喺呢度。
過去嘅將來式

過去嘅將來式（英文：Future in the past）係一種時態，指句嘢講緊一件事喺過去某個時間點係預咗「將來會發生嘅」，當中個將來係指由嗰個過去時間點睇係將來。例如以下嘅英文句子：
John left for the front; he would not return until five years later.
句嘢相當於粵語：「阿壯去咗前線。佢喺未來（由阿莊離開嘅時間點睇）五年都唔會返嚟。」
美東邨

美東邨係香港嘅一條公共屋邨，喺九龍黃大仙白鶴山。舊嗰兩座分別喺1974年同埋1983年入伙，而家清拆重建緊。現存嗰兩座分別喺2010年同埋2014年入伙。
美麗40路

《美麗40路》（英文：Beautiful Life Towards 40）係香港MakerVille製作嘅選美真人騷節目，由陳俞希、劉明軒、孫慧雪同黃心美主持，2024年9月2號到9月20號逢禮拜一到五21:30-22:30喺ViuTV播映。而決賽《美麗40路最美一夜》（英文：Finals to Beautiful Life Towards 40）就喺9月29號禮拜日晚21:30-23:15播。節目招募咗40個年齡35到50歲嘅女性參加選美。

第一階段（40進20）
第一階段將參賽者分為8組（每組5個參賽者）逐一進場介紹自己，同時主持會安排評判去估嗰一組入面邊位參賽者符合某個條件，雖然競猜嘅條件係完全唔會影響晉級，但評判會趁機會去睇參賽者嘅談吐表現。評判完成8組嘅見面之後，大會公佈廿強入圍名單。

第二階段（20進15）
廿位參賽者首先一齊接受形象改造同影新一輯造型相，然後被安排分組（第5-7集）或全體（第8-10集）參加唔同體驗，最後綜合各集表現由節目組選出十五強入圍名單。

體格G峯
參賽者：周雅韻、文炎君、葉慧如、林慧倩、陳雅慧、温儉美、文芷苓、趙芮嵐
八位參賽者會參與同陸、海、空相關嘅體能競技比賽，頭一個回合係個人賽，表現最好嘅兩位做隊長揀隊員入組；第二、三個回合就係隊制賽。

速配中女社
參賽者：曾甜詩、吳寳儀、翁貝怡、李泳芯、朱筠雅、曾凱霖
六位參賽者會同四位嘉賓進行快速配對，其中四位參賽者被嘉賓揀中後會進行約會活動，再互相評價有無發展空間。

40 路一日媽媽
參賽者：彭方廷、鄧祖欣、馬麗如、黃浩鈴、高以嘉
五位參賽者會分別同一個小朋友配搭成一組去挑戰完成3項歷奇任務。

歪理王
全體參賽者分成四組，每組都有一個辯論題目，有三個立場，參賽者被安排代表其中一個立場，互相辯論。

AA+家嫂
全體參賽者經過淘汰賽，最後由嘉賓鍾慧冰選出一位「AA+家嫂」（贏家：葉慧如）。

Project 40
全體參賽者分成四組，參賽者會被安排一樣道具，用道具去影廣告硬照，再由廣告客戶代表揀出每組「Queen of Project 40」。

走花路吧
全體參賽者分成四組（人數唔相同），分組係節目組認為代表參賽者嘅花語，最後收到花嘅代表可以晉級，收唔到花就被淘汰。

第三階段（15進11）
十五位參賽者繼續全體參加唔同體驗（第12-14集），最後綜合各集表現由節目組選出十一強入圍名單。

熟女𡃁妹對對碰
各參賽者會同三位後生女嘉賓陳海寧（30歲）、鍾菀菱（27歲）、王心兒（24歲）有各類型嘅一對一嘅比併，再由評判何爵天、徐浩昌、溫湯馬仕畀評語。

Cooking MAMA之戰
參賽者分成3組，抽選指定食材煮健康餐畀8個大隻佬，煮得最好嗰組贏。

天生理財必有用
參賽者飾演兩個部門嘅員工，進行兩個回合理財遊戲，由擁有最多資產嘅部門贏，而兩個部門都有一位對方嘅內鬼。

獎
雖然決賽喺播出前超過一個禮拜已經預先錄影（決賽排名完全由評判團決定），但ViuTV仍然設立一個全民投選嘅「最高人氣佳麗」獎，方法係喺代表指定佳麗嘅指定時段喺ViuTV網頁嘅「一齊睇」直播頁面撳「集氣」掣，由獲得最高集氣數量嘅佳麗攞獎。

軼事
四十強參賽者入面，年紀最大嘅係達招募年齡上限50歲嘅洪淑燕，佢亦係MakerVille合約藝員何洛瑤阿媽；而廿強參賽者入面，年紀最大嘅就係44歲嘅翁貝怡。不過廿強參賽者入面，有14位都係未正式踏入「40路」（年齡35到39歲），當中喺招募年齡下限35歲嘅包括彭方廷同李泳芯兩位。
第5到7集，廿強參賽者分做三組體驗唔同主題嘅活動，陳懿汶係唯一三組都冇出現過嘅參賽者。
11強參賽者喺決賽之前，出現喺《周六食花生》第20集做嘉賓接受訪問。
周雅韻

周雅韻（Connie Chow，1981年—）係香港女健身教練，早年做過模特兒同演出電影，到2024年以43歲嘅年紀參加ViuTV選美真人騷節目《美麗40路》，最後攞到季軍。佢老公係日本人，育有一女一仔。
鄧祖欣

鄧祖欣（Pamela Tang，1987年—），係香港女藝人，有四分一沙地阿拉伯血統，香港出世，英國成長，本職投資銀行，業餘時間做節目主持、歌手同演員，亦係一位YouTuber。

簡歷
鄧祖欣公公係沙地阿拉伯人，婆婆同爸爸都係香港人，雖然佢只係有四分一沙地阿拉伯血統，但佢依然有典型中東人嘅膚色同樣貌。佢6歲就跟屋企人移居英國根德郡，
大學修讀法律系，做過實習大律師，但畢業後未有正式投身法律界，而係加入咗投資銀行合規部，喺英國做咗兩年後，2013年26歲同老公一齊回流香港，因為有表演慾，加上佢屋企同藝人喬寶寶相熟，所以獲介紹幕前演出機會。

演出
呢個表唔完整，歡迎加料。
張凱莎

張凱莎（英文：Belle Cheung，1988年3月1號—）係香港女模特兒，現職空姐，2021年憑參加ViuTV真人騷選美節目《最後一屆口罩小姐選舉》出名。

簡歷
張凱莎喺香港大學文學士畢業，畢業後開始做空姐，亦有做兼職模特兒，2015年參選過「中華才藝小姐」。2021年佢參加ViuTV真人騷選美節目《最後一屆口罩小姐選舉》入圍，代號「孖四」，入圍12強後止步。
陳雅慧

陳雅慧（英文：Cindy Chan，1985年—），別名仙迪，係香港一位瑜伽導師同演員，2024年參選ViuTV選美真人騷《美麗40路》攞到冠軍。

演出
呢個表唔完整，歡迎加料。
曲架掣

曲架掣（Cooker switch），一種用嚟大功率電器嘅開關掣，係 20A 以上先用。
曲架掣亦叫做燈曲或燈曲掣。
曹格

曹格（粵拼：cou4 gaak3；英文：Gary Chaw；1979年7月9號—；本名曹佰豪）ohvf 馬來西亞華語流行同創作歌手，祖籍廣東台山，喺馬來西亞沙巴州古打毛律出世。嚟台灣出道時因首張創作專輯入面嘅《Superwoman》同《世界唯一的你》而受到注意。2008年以專輯《Super Sunshine》攞咗金曲獎最佳男歌手獎項。曹格已婚同台灣籍太太吳速玲有一仔一女，依家住喺台北。
佢嘅父母喺佢9個月時離婚，9歲被送去加拿大讀書，14歲返到馬來西亞，因為語言問題學業跟唔上，15歲到紐西蘭奧克蘭大學攻讀土木工程，畢業後返到馬來西亞。因長期喺異鄉生活，佢不斷受到華語音樂、卡達山民族音樂、毛利人同歐美音樂文化等嘅影響，後來將呢啲民族音樂融入佢嘅創作入面。
佢最早嘅創作係喺17歲時寫成嘅，喺出道前都有啲創作獲歌手採用，例如香港四大天王郭富城嘅首張EP《Ask For More》就收錄咗佢嘅3首創作。
講到佢嘅創作過程時，佢話：「因為自己想唱到好聽的歌曲，所以開始創作。」佢都喺《我是歌手》第二季承認自己雖然冇接受正統音樂教育，但重係堅持所有專輯係全創作。

經歷
1999年，參加Astro新秀大賽落選，所以對歌唱比賽特別緊張，會不時打嗝，因此有「曹嗝」呢個話名。
2001年，出首張專輯《笑我笨》，喺馬來西亞出《Gary》同名專輯。同年，佢喺新加坡嘅KTV，因為喺音樂製作人凃惠源面前唱佢作曲同編曲嘅《聽海》（張惠妹原唱），被佢賞識，而令佢有機會去台灣發展同學習，然而台灣嘅生活同機遇唔係好順利，甚至要寄居喺台北 Mega Force 錄音室。因為佢外貌不揚，同唔了解台灣主流音樂趨勢，被製作人狠批，2年嚟一直酗酒，甚至服用安眠藥自殺不遂。
2004年，簽約滾石唱片。2006年1月26號，出咗《格格Blue》專輯後，佢開始受到好多樂迷支持，以「貴族憂鬱王子」嘅形象重返樂壇。
2007年5月4號，第18屆金曲獎入圍名單公佈，佢憑《Superman》專輯獲提名最佳國語男歌手獎。7月開始，佢喺香港居住，同出首隻粵語歌《海邊的卡夫卡》，同年都出第2首粵語歌《左右無緣》。
2008年1月，出國語專輯《Super Sunshine》。6月，首次個人演唱會「WELCOME TO MY WORLD 亞洲巡迴演唱會」喺馬來西亞開始。演唱會之後轉移新加坡、台灣、香港、澳門等地重演。同年7月5號，佢憑呢張專輯攞咗第19屆金曲獎最佳國語男歌手獎，係首位獲得呢個獎項嘅大馬歌手。同年秋天同妻子吳速玲舉行正式婚禮。佢透露，當時太太結婚前已經懷孕多月，但家人同公司都唔知情。仔女出世後，好友黃鴻升做咗佢哋嘅契爹。
2010年5月，佢宣佈轉投博美娛樂。11月，喺香港搞咗「曹格Sensation World Asia Live Tour 2010世界巡迴演唱會」。喺同月出華語專輯《曹之在我》。演唱會之後轉移去馬來西亞等地重演。
2011年12月至2012年1月，喺台北、高雄同台中，舉行4場「Gary Chaw SENSATION x JAZZ 爵士巡迴音樂會」，同出會場限定發售單曲《Project Sensation JAZZ》，包括了《All I Have To Do Is Dream》同《I Just Called To Say I Love You》2首歌、同歌曲嘅純音樂版本。係佢首次以樂團SENSATION嘅名義出音樂作品同正式公開演出。SENSATION成員包括主唱曹格；鍵盤手兼團長Martin "Musa" Musaubach（Musa）；貝斯同低音大提琴手Lautaro Bellucca（LuKa）；鼓手Adriano Moreira（高飛）；同製作人Michael Tu 凃惠源。Musa、LuKa同高飛本身係MUSA's成員，分別嚟自阿根廷同巴西兩地。
2012年5月，簽約少城時代環球唱片 (中國)。6月，SENSATION出首張出道專輯《Gary Chaw Project Sensation 1 Jazz》。7月14號，「SENSATION 爵士音樂會」巡演喺台北做首站正式展開，然後隨即喺新加坡、馬來西亞兩地演出。8月4號同5號，首次入主香港紅磡體育館，同SENSATION成員舉行一連2場「Gary Chaw Sensational Sound Concert」。
2013年11月12號，正式成立全新嘅音樂製作同經紀公司「Joe's Music International Co., Ltd. 就是音樂國際有限公司」。2013年12月，加盟湖南衛視《我是歌手》第二季、為首發歌手，喺第一輪遭到淘汰，之後喺突圍賽演唱《海闊天空》以第三名突圍成功，喺4月4號總決賽未能晉級為「終極歌王候選人」。5月，佢帶阿仔曹三豐Joe同女曹華恩Grace參加《爸爸去哪兒》第二季。
2015年，同韓磊、林志炫同楊鈺瑩做咗《音樂大師課》導師。同年，以「齊天大聖」身份參加《蒙面歌王》，成為第5集歌王。半決賽淘汰後退賽。同年，亦參加《為你而歌》。
2016年4月，參加江蘇衛視大型推理神秘音樂秀《看見你的聲音》，係第四期大來賓，都係節目開播以嚟，首位成功喺最終環節同實力者合唱嘅大來賓。同年，都參加《旋風孝子》、《我想和你唱》同《中國新聲代》綜藝節目。

《我是歌手》第二季
2013年12月，加盟湖南衛視《我是歌手》第二季、為首發歌手，喺第一輪遭到淘汰，之後喺突圍賽演唱《海闊天空》以第三名突圍成功，喺4月4號總決賽未能晉級為「終極歌王候選人」。
月相

月相（粵拼：jyut6 soeng3），又嗌月相變化，係從地球上睇月光個樣。因為月光同地球一樣，本身都係唔發光，要靠反射太陽光先至識發光。其中俾太陽照射嗰面係光，背向太陽嗰面係暗。由於月球圍住地球從西向東公轉，所以日、地、月三個之間嘅相對位置都唔停噉變，令月球發光部分出現有時對住地球，有時背向地球，甚至有時半對住半背向地球。即係從地球望去月光嗰邊，成日出現月相變化個樣。
大宋詩人蘇軾寫嘅《水調歌頭》詩篇，有句講到「月有陰晴圓缺」就係指天上嘅月相變化。

概述
喺地球上望到嘅月相變化規律喺北半球地區望喺南半球地區望
由於月光從新月位到望月，再從望月返到新月之間，平均需時29.53日，所以月相嘅變化週期係29.53日。喺歷來啲曆法入面，講嘅朔望月同埋禮拜就係指佢。呢個時間比月球公轉嘅時間——恆星月要長，因為月球圍住地球公轉嗰時，地球都圍住太陽公轉，所以：
每朔望月，月球大概要轉：360°＋360°×29.53÷365.24＝389.11°
一恆星月：29.53×360×389.11≈27.32（日）。
喺中國華北同東北地區，舊時流傳呢兩隻版同月相有關嘅規律歌：
「
月黑無光稱做朔，初二西天是新月。初七初八月正南，明暗各半上弦月。十五十六月兒圓，全月通明是滿月。二十二三半夜昇，東明西暗下弦月。黎明之前東方起，二十七八是殘月。每月一次日期定，月相變化記心中。
」
「
初一新月不可見，只缘身陷日地中。初七初八上弦月，半輪圓月面朝西。滿月出在十五六，地球一肩挑日月。二十二三下弦月，月面朝東下半夜。
」
喺地球中低緯度區嚟講，月球一般都係東昇西落。其中北半球睇月光位都係中天方位偏南，而南半球睇係中天方位偏北；而月昇到月落大概得部份時間先至睇到，若果月光喺天空期間屬日頭，用肉眼都好難睇到。

超級藍血月
超級藍血月係天文學入面講嘅超級月光、藍月同埋月食呢三樣喺天上同時出現嘅跡象。呢種現象比較少見，一般每152年先至撞到一次。

日食同月食
内文：日食同月食
月球喺農曆每月初一或十五、十六期間，都會轉到太陽同地球之間，所以嗰時會有日食或月食發生。其中日食喺農曆初一時出現，月食喺農曆十五或十六時出現。不過，唔係農曆冚唪唥每個月初一或十五、十六時都有日食或月食發生，因為月球軌道面同地球軌道面之間有成5°到嘅夾角，令日、月、地三個天體即使喺新月或望月天時，都唔喺同一直線上。
尤其係血月，一般喺月全食時，月光俾地球影遮住嗮嗰時先至見到。

超級月光
内文：超級月光
超級月光係望月或新月同近點月同時發生嘅近點朔望月，亦係講月球喺橢圓軌道上圍住地球公轉，到近地球位時，同時喺太陽同地球之間成一直線狀態。宇宙學嚟講係地球同月球間距離＜360Mm 。若果喺朔望月同近點月嘅時間差喺24個鐘以內可以嗌做超級月光，10個鐘以內嘅係極端超級月光。呢種現象凈限部份農曆十五或十六嘅望月時分先至睇到。

藍月
内文：藍月
藍月唔係「天上嘅月光係藍色」噉解，係歐美地區成日講嘅一種天文現象。一般嚟講，若果喺一個月入面出現兩次望月嘅話，第二個望月唔理係定唔係閏月，都係嗌藍月。

月相嘅名
雖然月相嘅名喺唔同國家或地區，因為文化背景唔同，所以嗌出個名都唔一樣。喺粵語圈入面分別有新月、眉月、上弦月、上凸月（上弦後，上半夜出現嘅凸月）、望月、下凸月（下弦前，上半夜出現嘅凸月）、下弦月、殘月呢8種講法。喺黃道座標入面，佢同太陽嘅黃道經綫平面分別成0°、45°、90°、135°、180°、225°、270°，及315°。其中「上」字代表上半夜月光發光部份逐漸加大，「下」字代表下半夜月光發光部份逐漸縮細。
一般嚟講，地球望上天，個月會有盈虧，因為地球望上月球反射面，大細會唔同。農曆一個月裏面，初一到個月會消失，唐人習慣叫呢個做新月。之後逐漸移出地球同太陽之間嘅區域，開始睇到月光俾太陽照到嗰好細忽，叫娥眉月，回敎地方習慣月光啱啱有光先叫做新月。隨後逐漸越嚟越光，光到一半時嗌上弦月。之後月光逐漸睇到大多數發光部份，嗌上凸月。到十五左右，就最圓，叫圓月或月圓，又嗌望月或滿月。之後隨住日、月嘅位逐漸靠近，月光亦會縮返細，開始先縮細忽但睇到大多數發光部分，嗌下凸月，日本地方習慣嗌呢個做待月。隨後逐漸越嚟越暗，到一半大嗰時嗌下弦月。之後月光逐漸縮細到得返俾太陽照到嗰細忽範圍，唐人習慣叫呢個做殘月。最後到咗下個初一左近，又會消失。
科學界入面重多「晦」同「既朔」兩種講法：
喺北半球望到嘅月相。若果喺南半球望，每隻都係180°反轉嘅。
月相變化喺南北半球都唔同睇法：
北半球
農曆初二到十四：月球係左暗右光，光嘅部份逐漸向左增加兼月球逐漸凸起，直到滿月為止。
農曆十七到廿九：月球係右暗左光，光嘅部份逐漸向左減少兼月球逐漸凹陷，直到朔月為止。
逐漸加光部份：永遠係右邊
南半球
農曆初二到十四：月球係右暗左光，光嘅部份逐漸向右增加兼月球逐漸凸起，直到滿月為止。
農曆十七到廿九：月球係左暗右光，光嘅部份逐漸向右減少兼月球逐漸凹陷，直到朔月為止。
逐漸加光部份：永遠係左邊

日曆
内文：農曆
喺華人界入面，好多時提到嘅農曆啲日子，最先從月相演變出嚟。喺商舖賣嘅紙質日曆入面，尤其係中文版，喺公曆日期隔籬都印咗農曆嘅陰陽曆日期，而且個個日期都反應到同月相有關嘅事。因為古代啲人成日對月相有第啲稱呼。講得迷信啲，亦有算命師傅試過用月相嚟做算命、望天打卦、八卦、睇風水呢啲嘢。

同Unicode嘅關係
喺2010年10月發佈嘅Unicode 6.0版，第一次收錄咗繪文字。喺2016年6月發佈嘅Unicode 9.0版，其中喺U+1F311到U+1F318區域出現咗同月相有關嘅文字嚟畀電腦做輸入支援。
東方寶泰購物廣場

間商場喺2003年11月25號開業，初期嗌過廣州東站天匯城個名。期間一直吸引咗部份世界名牌商舖入嚟商場開舖做生意。曾經喺2004年試過以「亞洲玩具禮品博覽總部」、「廣州國際玩具城」嘅定位做對外招商，本嚟諗住打造廣州最大嘅玩具批發市場，結果得個講，隨後喺2007年5月開業。商場開業四個月後，原先入嚟商場開業嘅第二批檔主好少交到入場費，甚至拖到同年10月15號先至入場。甚至喺2008年4月招臨租舖頭時免場租直到2009年3月23號停業。期間一直搞緊裝修直到同年10月18號先至重新開業，嗰時商場正式改名做東方寶泰購物廣場。
2021年加拿大聯邦大選

2021年加拿大聯邦大選（英文：2021 Canadian federal election，法文：Élections fédérales canadiennes de 2021；正式叫做第44屆加拿大大選）喺2021年9月20號舉行，選出第44屆加拿大國會下議院338名議員。加拿大總理杜魯多喺當年8月15號請示總督瑪麗·西蒙解散國會，觸發呢次大選。
選後下議院嘅政黨分佈大致同選前差唔多。杜魯多領導嘅自由黨蟬聯執政，再度組建少數政府。自由黨本來希望贏到多數政府，但佢地喺大選入面只係攞到160個下議院議席，離多數政府所需嘅170席仲差十席。自由黨得票率亦只得32.6%，係歷來執政黨取得嘅最低比率，亦好似2019年大選咁比起保守黨為低。
奧圖爾領導嘅保守黨得票率雖然多過自由黨，但只係贏到119席，較2019年大選結果仲少咗兩席，以官方反對黨嘅姿態重返國會。布蘭謝領導嘅魁人政團贏取32席，議席總數同選前相同。駔勉誠領導嘅新民主黨攞到25席，較選前進帳一席，但仍然比預期差。綠黨攞到2席，總數同選前相同，但黨魁保羅（英文：Annamie Paul）喺多倫多中選區排行第四而告落選。綠黨嘅全國得票率亦只得2.3%，只係達2019年大選嘅三分之一；保羅於選後一星期辭任黨魁。人民黨攞到近5%得票率，但攞唔到任何議席，黨魁卞聶爾（英文：Maxime Bernier）亦第二度喺博斯選區落選。

民意調查
競選期間（上圖）同2019年至下議院解散時（下圖）各黨嘅支持度變化。每點代表一次民調，大小同受訪人數相應。灰色代表可能嘅誤差；各政黨代表嘅顏色依照上文的顏色（其中紫色代表人民黨）。
競選期間嘅民調
2019年到下議院解散之間嘅民調

結果
受技術問題影響，原先喺度嘅圖表暫時顯示唔到。1993年–2021年間加拿大聯邦大選各政黨得票率（不包括得票率經常性地少於2%嘅次要政黨）

分析與後續
呢次大選同2019年大選嘅結果出奇地相似，某程度上反映選民認為提前大選係非必要之舉。一項由Maru公眾意見公司進行嘅民調顯示，77%受訪者認為加拿大空前地分化，52%受訪者則認為加拿大民主制度破碎。

政黨
右翼人民黨表現好過2019年大選，惹來政治學者同評論員猜測係咪是否導致保守黨落敗。 緬街研究（英文：Mainstreet Research）首席執行官馬基（Quito Maggi）同多倫多大學政治學教授韋斯曼（Nelson Wiseman）推測人民黨得票可能導致保守黨候選人喺10個選區落選。喺21個選區入面，保守黨候選人得票第二多，而人民黨候選人得票就多過致勝嘅差額。當中14席歸自由黨，6席歸新民主黨，1席則歸魁人政團。不過，人民黨票源並非全數來自過去支持保守黨嘅選民，因此人民黨對保守黨係咪有確實影響仍有待商榷。
另一方面，自由黨喺數個華人眾多嘅選區（如列治文中選區）得票率有所增加，甚至擊敗尋求連任嘅保守黨候選人。緬街研究喺競選初期已察覺部分華裔票源從保守黨流向自由黨，又指華裔選民並未好似之前幾次大選咁支持保守黨候選人。部分評論員（如前溫哥華市議員同埋前中僑互助會行政總裁陳志動）認為保守黨近期對華採取強硬立場、以及該黨應對武漢肺炎疫情引申反華情緒嘅表現惹來唔少華裔選民不滿，但亦有評論推測呢個可能同加拿大中文媒體出現不利保守黨嘅虛假信息有關。

中共被揭干預大選
2022年6月，加拿大媒體引述政府報告指，中共試圖喺呢次大選入面，以多個中國社交媒體平台，包括微信、抖音、微博等，散播保守黨將會同北京斷絕外交關係嘅假新聞，以訊息戰阻止華裔加拿大人投票俾保守黨候選人，最終對華強硬嘅保守黨敗選。溫哥華支援民主聯合會主席李美寶回應事件嘅事之後話，中共好希望影響選舉結果，又會用信息戰打壓聲援香港同維吾爾族嘅議員或候選人。
林廣兆

林廣兆係香港親中派政治人，香港再出發大聯盟發起人之一，香港中銀國際副董事長，曾經係全國人大代表。

政治立場
佢係香港親中派人士，2014年有份贊助慶祝中國65週年嘅官方國慶晚會，又曾經參與活動推廣學習貫徹三中全會。
佢支持所謂嘅「愛國者治港」同埋大幅度削減直選議席嘅選舉制度。
林津玲

林津玲係香港嘅親中派商人，擔任香港漳州同鄉總會理事長，亦係福建省政協委員同漳州市政協委員聯誼會嘅榮譽顧問。

政治立場
佢係香港親中派成員，曾呼籲人參與設立政治篩選並大幅度削減直選議席嘅2023年香港區議會選舉，並反對台獨。此外，佢亦有參與推廣學習貫徹三中全會相關活動。
林頓碼頭

林頓碼頭（英文：Jack Layton Ferry Terminal），又譯林頓渡輪碼頭，係加拿大多倫多嘅一個由市政府直接營運嘅碼頭，位置喺市中心卑街夾皇后碼頭西街以南湖邊，1972年1月啟用，每年乘客量大約係130萬人次。
喺度有渡輪去多倫多中央島、Hanlan’s Point 同 Ward’s Island，當中 Ward’s Island 係離島住宅區。
個碼頭本來叫多倫多島渡輪碼頭[暫譯]（Toronto Island Ferry Docks），2012年林頓過身之後，時任市長福特提議將個碼頭改名，用嚟紀念林頓，個碼頭之後喺2013年8月22號正式改名。
林頓碼頭街車同巴士都到，搭街車喺皇后碼頭站落車，過馬路再向南行就係。
梅利利亞

梅利利亞（西班牙文：Melilla）係西班牙兩個海外自治市之一，喺摩洛哥東北邊，摩洛哥宣稱對佢有主權，但係當地民眾普遍認為自己係西班牙人。
最大式決策

最大式決策（粵拼：zeoi3 daai6 sik1 kyut3 caak3 | 英文：maximizing）係決策方式嘅一種，想將啲可能答案逐個逐個睇一次，睇嗮就畀最理想嗰個答案。呢種方式相對於滿足式決策。
香港電影分級制度

香港電影分級制度係香港嘅電影分級制度，根據香港法例第392章《電影檢查條例》喺1988年11月10號制定，分級主要根據觀眾年齡限制劃分為I、II、III三級；1995年因為《電影檢查條例》修訂，所以將第II級再細分為IIA同IIB兩個級別，所以部份人會叫呢個電影分級制度做香港電影三級制（而呢條法例亦叫做《兒童不宜法例》）。
根據香港法例，打算喺香港上映、發行錄影帶或鐳射影碟嘅電影，都要送交通訊事務管理局（2012年4月1號之前係香港影視及娛樂事務管理處）評級，並由該處處長核准。第III級錄影帶或影碟嘅包裝物，同埋第III級影片嘅宣傳資料，喺發行或公開展示之前，更需要送交電影檢查監督核准。
所有經評級之後嘅電影，無論係喺戲院上映，又或者係以鐳射影碟等媒體發行，都一定要展示由通訊事務管理局發出嘅《電影檢查條例核准證明書》（簡稱「電檢紙」）副本。
分級嘅目的，係為咗保護18歲以下未成年人士，以免受到不良電影內容影響。噉做亦能夠協助家長幫仔女揀電影。
2020年9月刊憲，更新《電影檢查條例》修訂第IIA級兒童不宜，未滿12歲禁止觀看。
第I級並無任何限制，任何年齡人士皆可觀看。第IIA級唔可以賣飛畀12歲以下人士入戲院睇，同時院方會要求年滿12-15歲以上人士必須家長陪同並展示身分證才可觀看，反觀第IIB級是勸告性質，就鼓勵家長陪同仔女去睇可以指導佢哋。意味著IIA級審查準則相比IIB級較嚴格。第IIA級同III級電影則嚴格執行年齡限制。第III級就最嚴格，唔可以賣飛畀18歲以下人士入戲院睇，法例容許驗票員檢查入場者嘅身份證。
除此之外，電影預告片、教育影片同文化影片都需要送檢，但唔使進行分級。
香港第一套被列為第III級嘅港產電影，係由牟敦芾執導嘅《黑太陽731》。
香港地區以外嘅人可能會誤解「III級電影」即係鹹片。其實，以血腥暴力鏡頭（因為充滿情緒不安、大量暴力、虐待而被評定電影分級為第IIA級，例如2021年嘅時代革命）、粗口對白、恐怖、描述喺社會內具爭議嘅道德價值等題材電影，亦會被評為第III級電影。，同時裸露鏡頭可能出現喺非第III級影片。不過，分級制開始之時，一直只有過去被禁制嘅色情電影送檢，所以大眾至有噉嘅錯覺，直到《三狼奇案》送檢，係第一部過度暴力而被評定為第III級嘅電影。

其他
内文：鹹片
香港坊間有「四級片」呢個稱呼，又叫做「四仔」，但唔係法定等級。「四仔」一般係超出香港電影分級制度所限嘅影片及相近作品，即禁片。冇打格色情片、推翻政府、推廣違法等原素，一般被視為「四級」禁片。
優步

優步（粵拼：jau1 bou6；英文：Uber）係一間有風險投資嘅創業公司同交通網絡公司（英文：transportation network company），專門負責用手機做專車APP嘅服務。呢間公司喺2009年3月由查維斯·卡拿力（Travis Kalanick）同加力·琴普（Garrett Camp）喺2009年搞出嚟，總部喺美國加州嘅舊金山。佢嘅功能係乘客可以通過發短信或用APP嚟約車（俗稱「專車」服務），甚至可以用APP追蹤到部車喺邊度。家下呢間公司喺全球幾十個城市都有提供服務。達拉·科斯羅沙希於 2017 年 8 月被任命為 Uber 嘅新任行政總裁。

涉嫌非法營運
到2015年6月為止，優步成日喺非法營運範圍出事。由於佢嘅經營方式係將打車行業社群平臺化，其中叫車啲人通過手機APP將優步嘅兼職司機同有空車嘅租戶一齊聯絡，一旦交易成功，就畀返錢等金融操作，甚至影響而家嘅的士公司同租賃汽車產業，喺全球各地已經有唔少人鬧佢，由於佢有啲似五類車噉，唔受商用車嘅法規而引起主管機關關注，加上業者可以隨便亂咁招司機嚟揸自己嘅客車仔兜客，一出事就好難話清損害賠償方，唔單止乘客冇保障，甚至畀車嘅包車公司都有損壞風險。喺全球有部分國家都限制或禁咗呢個專車服務。另外，優步嘅租車服務成日爆負面新聞，因為請返嚟嘅司機成日抗議，話公司成日壓低佢哋嘅收益兼高層識用內部工具嚟隨時追踪客戶都有。
楊小龍

楊小龍係香港嘅親中派商人，外號「香港蘭花大王」，創立咗千葉園，並擔任香港漳浦同鄉會會長同香港漳州同鄉總會監事長。

政治立場
佢係香港親中派人士，亦係漳州市政協常委，有時參與活動學習貫徹三中全會精神。
佢支持北京未經諮詢或香港人同意，強行訂立嘅《港版國安法》同縮減直選議席比例同埋設立政治篩選大幅限制非建制派嘅所謂完善選舉制度，亦呼籲市民參與設立政治篩選同削減區議會直選議席嘅2023年香港區議會選舉，並支所謂持「愛國者治港」理念。
快報

《快報》係香港一份摺咗嘅報紙，1963年創刊，1995年第一次停刊，1996年復刊，1998年再停刊。
沙面泳場

2016年夏嘅沙面泳場。而家大門左邊嘅舖頭已經改成入場收費處，右邊嘅收費處已經改成圍墻。
沙面泳場（粵拼：saa1 min6*2 wing6 coeng4）係中國廣東廣州嘅一間泳場，1887年起好，位置喺荔灣區沙面北邊嘅沙面北街21號。
佢係廣州最早嘅三大泳池（另外兩間分別係西郊泳場同珠江泳場）之一。

史
初期受到第二次鴉片戰爭而分割沙面關係而成為英國人嘅體育會所，直到1949年10月14號之後改成公立會所。1950年代為咗響應毛澤東講嘅「發展體育運動，增強人民體質」嘅言論而開搞全民健身運動，從而搞咗一系列改造。而家個泳場屬游水培訓館，全年向市民開放。

設施
沙面泳場入面有兩個水池。其中室內池係深水池，水深1.1m～1.7ｍ；室外池係淺水池，水深0.9m～1.1ｍ。
涉水線

涉水線（粵拼：sip3 seoi2 sin3；簡化字：涉水线）係一條喺地下隧道出現嘅交通標記。佢係為咗唔畀喺落暴雨嗰陣，部車或人行入去喺有凹入去嘅隧道入面，搞到成部車嘅發動機或人都浸冚嗮。一般嚟講，呢條線一般出現喺地下嘅隧道入面（唔理佢係人行定係機動車嘅隧道地區），積水一超過或去到30cm嗰陣，就唔畀啲車同埋人入去噉解。而呢種線最先喺2006年，中國內地嘅四川省成都市入面出現咗。
深圳地鐵

深圳地鐵係中華人民共和國廣東深圳嘅地下鐵系統，1998年12月28號開始起，到2004年12月28號開始陸續通車，深圳地鐵到2020年8月18號有10條路線、266座車站，總長383公里。
滬港聯合

滬港聯合控股有限公司，簡稱滬港聯合控股、滬港聯合（英文：Hong Kong Shanghai Alliance Holdings Limited，港交所：01001) ，前稱萬順昌集團有限公司（簡稱萬順昌，英文：Van Shung Chong Holdings Limited），係一間建築同埋工業材料經銷商兼加工商，主營生產同埋銷售各類鋼鐵產品，包括鋼筋、工字鐵、工字樁、水閘板、續接器、泥釘、岩栓、各式潔具、瓷磚、卷鋼加工應用於大型家電、科技、汽車同埋工程塑膠樹脂。
公司由姚樹聲喺1961年創立，家下由佢個仔姚祖輝做主席，佢個女姚潔莉就做過執行董事同埋行政總裁（至2004年8月11號辭任）。公司股份自1994年2月18號喺香港聯合交易所上市。總部喺香港灣仔皇后大道東183號合和中心49樓。廠房喺上海等地。
2025年加拿大聯邦大選

2025年加拿大聯邦大選（正式叫做第45屆加拿大聯邦大選）喺2025年舉行，選出第45屆加拿大國會下議院343名議員；原本係規定喺10月嘅第3個禮拜一舉行，即係2025年10月20號。但係加拿大總理杜魯多喺1月6號宣佈國會休會，等自由黨選出新黨魁之後辭職，如果國會復會之後反對黨成功推㝝政府，將會觸發最早喺5月提前大選。

參考資料
呢篇2025年加拿大聯邦大選係政治類嘅楔位文章，未完成；麻煩你幫手加下料，充實佢。
無障礙輔助科技

無障礙輔助科技（英文：assistive technology），又叫輔助科技或者輔助技術，係泛指一啲幫助傷殘人士喺日常生活上幫佢哋可以用或者做到一啲嘢嘅架生、服務就者方法:3 右註。
雖然個名有 ｢科技｣ 呢個字，但係佢包括 ｢低科技｣，所以就算係膠墊或者箍橡筋，如果目的係幫助傷殘人士做或者用一啲嘢，呢啲架生或者方法都可以算係輔助科技:2。
至於高科技嘅無障礙輔助科技，可以包括各種嘅電動架生（例如電動輪椅）、電子架生（例如助聽器）:2、特殊軟件（例如螢幕閱讀器）等等。有啲市面上現成嘅產品都可以係無障礙輔助科技，例如 Amazon Alexa 可以幫手做嘢唔使撳掣。

例子
字幕都可以算係無障礙輔助科技。字幕可以幫助聾啞人士欣賞影視作品，有啲選單（例如 DVD 入便嗰啲）仲會標明「呢套字幕係專為聾啞人士而設嘅」等嘅資訊。
1+4=14

《1+4=14》係香港樂隊達明一派嘅唱片，喺2017年3月29日推出。
玫瑰

玫瑰（粵拼：mui4 gwai3；學名：Rosa）；第個名係刺玫瑰（ci3 mui4 gwai3）；喺伊朗當地係嗌藏紅花（zong6 hung4 faa1；波斯文：رز‎roz）；佢係薔薇科嘅落葉灌木，而家喺全球唔少嘅國家都可以搵到。玫瑰重係淨化環境嘅植物，佢屬下有超過100個品種。

形態
呢樖嘢嘅樹葉係羽狀複葉，而且樹葉嘅背面係生嗮毛；而佢啲莖好幼，重生咗好多密密麻麻嘅刺響度。而佢嘅花凈係生喺枝頂，而花色有紅、黃、白、藍、紫、粉紅、橙等色，而且會散發清香。

用途
玫瑰有好高嘅經濟價值，佢可以用嚟提取香精同玫瑰油。而喺市面上賣嘅玫瑰油就好貴，貴過黃金成1——6倍。佢一般用喺化妝品、日用化學品、食品加工同醫藥衛生等工業範圍。

淨化環境
玫瑰有好犀利嘅阻擋灰塵能力，尤其係對CO2、HF同埋SO2等有毒氣體都有好勁抽嘅吸收能力。

花界嘅皇后
英國人同美國人成日習慣用顏色比較靚，而且又香嘅玫瑰話成係「友誼之花」同「愛情之花」。喺英國同美國街頭，佢哋成日將玫瑰花當成係最有米嘅禮物嚟送畀人。而情人佢哋之間送玫瑰，就係用嚟話清楚「佢哋嘅愛」噉解。所以佢哋兩個國家嘅人成日將玫瑰花當成係「花界嘅皇后」。

國花
將玫瑰定為國花嘅國家，有歐洲嘅盧森堡同保加利亞、中亞嘅伊朗、伊拉克同敘利亞。

英國嘅國花
喺公元14世紀——15世紀到，英國發生咗場玫瑰戰爭。因為佢哋打仗嗰兩個家族，用玫瑰嚟當成佢哋家族嘅符（一個係紅玫瑰，另一個係白玫瑰）。後嚟呢兩個家族達成咗共識，就合併成一個家族嚟主持王位，就用咗紅玫瑰嚟做符，結果紅玫瑰就一直做咗英格蘭王室嘅符。而英國嘅國花就係從佢哋王室用嘅圖符而嚟。

美國嘅國花
其實美國嘅國花係乜，一直拗咗成百幾年咁耐，直到1986年9月23號，嗰時由參議院嘅議員——莊登尼喺國會入面提議重經過民眾嘅調查，跟住由眾議院通過表決而通過咗，將玫瑰定咗係美國嘅國花。而玫瑰喺佢哋嚟講就係愛情、和平、友誼、勇氣同獻身精神嘅化身噉解。實際喺美國嘅部分州份喺嗰日之前已經將玫瑰花定為州花。

伊朗三寶
喺伊朗，當地啲人成日將玫瑰同石油、地氈話成係「伊朗三寶」。

蘭州市花
喺蘭州，佢哋最出名種嘅係苦水玫瑰。喺道光23年（1843年），玫瑰花就由嗰時王乃賢從西安嗰度帶返嚟蘭州，之後傳咗嚟苦水（而家嘅甘肅省蘭州市永登縣苦水鎮）嗰邊，後嚟俾當地啲後人話佢係苦水玫瑰，而「苦水玫瑰」嘅名就係噉嚟。而苦水玫瑰喺蘭州當地係出嗮名嘅，後嚟喺1984年2月25號嘅蘭州市第九屆人大第十次會議入面，將玫瑰花定為蘭州市花。

瀋陽市花
喺瀋陽，尤其係遼中縣嗰邊，當地嘅遼中玫瑰係出嗮名嘅。因為佢係遼中玫瑰嘅原產地，唔單止有好長嘅歷史、甚至有好多個品種兼有優質、高產、抗性強、花型而花色比較靚，花香重好香、花期長同適應性比較大。經過幾代嘅民眾猛咁傳，市場同消費者都話當地嘅玫瑰出咗名，「遼中玫瑰」嘅名就係噉嚟。
喺1985年4月2號嘅瀋陽市第九屆人大第十四次會議入面，通過將玫瑰花定為瀋陽市花。遼中玫瑰喺2012年攞到中華人民共和國國家質檢總局頒發嘅「國家地理標誌保護產品」稱號。

烏魯木齊市花
喺1980年代前後，中華人民共和國各地都按本土特色嚟揀咗啱嗮佢本土地區嘅花嚟做市花，而烏魯木齊就揀咗玫瑰花嚟做市花。係因為烏魯木齊嗰時周街都係種咗玫瑰，但係入咗2010年代之後，由於烏魯木齊市變咗好多，主城區入面已經好難見到玫瑰花，搞到政協委員話要重新揀過市花，不過一直都冇下文。

銀川市花
銀川曾經喺1982年定咗夾竹桃係市花，但係1984年9月12號嘅第八屆人大常委會第三次會議將夾竹桃嘅市花頭銜取消，俾玫瑰取代。

佳木斯市花（已經取消咗）
之前佳木斯市花一直係野玫瑰，但係喺2010年嘅佳木斯市第十四屆人大常委會第十次會議嘅《改市樹市花嘅決定（草案）》入面，將市樹同市花統一做杏花。

花語
花語呢家嘢起源於法國1819年作家夏洛特．德．拉圖女士（Madame Charlotte de Latour）嘅一本書《花語》（Le Langage des fleurs），講明每種花或綜合花束嘅意義。俾當時上流社會女性得閒嗰時睇。而玫瑰就係最多人關注。
按顏色分嘅話，唔同色嘅玫瑰嘅花語分別如下：
紅玫瑰：代表愛、熱情、「熱愛你」、求愛、「我愛你」、熱戀。一般俾人認為係最啱送畀老婆或者感情深厚嘅女朋友，但啱啱識嘅女仔，就唔係咁適合。
黃玫瑰：又叫友情玫瑰，代表純潔嘅友情同美好嘅祝福。一般俾人認為可以送畀朋友，但唔適合送畀拍緊拖嘅女朋友，因為佢都有代表嫉妒、失戀同消逝嘅愛，好多時係分手嘅代表禮物。
深粉色玫瑰：代表幸福同感激，象徵著感恩、優雅同歡樂，一般俾人認為無論送畀朋友，或者情人，定老婆，都適合。
粉色玫瑰：代表初戀、求愛、銘記於心、愛心同特別嘅關懷，愛嘅宣言。一般認為，粉色玫瑰係所有女性色調當中最通用嘅，適合各種場合，而且佢可以表達感激之情，亦都係送畀正喺度悲傷嘅人嘅絕佳選擇，仲係表示祝賀或承認初戀嘅好方法。
淺粉色玫瑰：代表仰慕，優雅、快樂同溫柔。一般俾人認為顏色好柔美，適合用嚟表白，同時都係送畀阿媽、家姐甚至閨蜜嘅禮物。
白色玫瑰：代表童貞、天真、純潔、尊敬、謙卑、美麗。喺外國，呢種花亦係新娘花，外國人係婚禮經常用嘅花。但一般俾人認為喺香港婚禮同開張就唔多適合。
橙色玫瑰：代表羞怯、「獻畀你一份神秘嘅愛」，係慾望同熱情嘅象徵。一般俾人認為適合送畀女朋友，祝賀，友誼，感謝等等。亦都適合升職同畢業嗰時送花。
香檳玫瑰：代表「我只鍾意你一個」，一般俾人認為係純潔、專一嘅愛情。
綠玫瑰：代表純真、希望、青春常駐，係生命嘅顏色。好多人認為綠玫瑰係染咗色而色嘅，但事實並唔係噉。綠玫瑰係1743 年左右開始自然開花。除咗單玫瑰或野玫瑰之外，佢有可能係最古老嘅玫瑰品種。但事情係噉樣嘅：正宗嘅、未染色嘅綠玫瑰實際上無花瓣——只有綠色嘅萼片。一般俾人認為送畀女朋友或老婆，代表「佢係你心目中永遠青春美麗，會同佢擁有永恆嘅愛」。
藍玫瑰：同第啲顏色嘅玫瑰唔同，藍玫瑰並唔會自然噉存在。因為噉，藍玫瑰俾好多人覺得佢代表住神秘。一般認為，如果送花嘅人想收花嘅人知佢哋係獨一無二嘅，噉一紮藍玫瑰可以係一個選擇。

玫瑰同月季嘅區分
玫瑰同月季經常俾人搞亂，因為植物嘅樣相類似。雖然係噉，兩者實情差別幾大。
玫瑰同月季之所以俾人成日搞亂，係因為佢哋兩個喺英文都喺嗌「rose」。大概係民國時期，好多文學翻譯都係講中國傳統品種嘅Rose嗌返月季，而西方嘅Rose翻譯成佢嘅所屬名——玫瑰。但喺園藝角度嚟講，唔理佢喺古代定而家，玫瑰都係個單一品種。但「玫瑰」個名好聽過「月季」，所以搞到啲文盲記者、花商，同埋啲弱智文人成日喺度猛咁吹漲、加上寫作嗰時成日用「玫瑰」而唔用「月季」，結果搞到一鑊熟。
超級瑪利奧3D樂園

超級瑪利奧3D樂園（英文：Super Mario 3D Land），係由任天堂開發嘅動作冒險遊戲，2011年推出。